ລັດຖະສະພາສະຫະລັດ ຖືກຕິຕຽນ ທີ່ໂຈະການຊ່ອຍ​ເຫລືອ ແກ່ປາ​ແລ​ສໄຕນ໌
ທ່ານ​ Panetta ກ່າວວ່າ ເວລາ​ນີ້ບໍ່​ແມ່ນ​ເວລາ ​ທີ່ຈະມາໂຈະເງິນຊ່ອຍເຫຼືອຕໍ່ປາ​ແລ​ສໄຕນ໌ ​ ເວລານີ້​ເປັນໄລຍະທີ່​ຫົວ​ລ້ຽວ​ຫົວ​ຕໍ່​ທີ່ສໍາ​ຄັນ​.
ລັດຖະມົນຕີປ້ອງກັນປະເທດສະຫະລັດທ່ານ Leon Panetta ໄດ້ຕໍານິຕິຕຽນສະມາຊິກ ລັດຖະສະພາສະຫະລັດທີ່ໄດ້ໂຈະການຊ່ອຍເຫຼືອມູນຄ່າ 200 ລ້ານໂດລ່າສຳຫຼັບຈະນຳ ໄປໃຊ້ ໃນໂຄງການພັດທະນາຕ່າງໆ ຢູ່ໃນເຂດປົກຄອງ ຂອງປາແລສໄຕນ໌ ທ່ານ Panetta ໄດ້ກ່າວໃນວັນຈັນວານນີ້ ຢູ່ກອງປະຊຸມຖະແຫຼງຂ່າວທີ່ Tel Aviv ກັບລັດ ຖະມົນຕີປ້ອງກັນປະເທດຂອງ Isreal, ທ່ານ Ehud Barak ວ່າ ເວລານີ້ບໍ່ແມ່ນເວລາທີ່ ຈະມາໂຈະເງິນຊ່ອຍເຫຼືອດັ່ງກ່າວ ທ່ານຍັງກ່າວອີກວ່າ ເວລານີ້ເປັນໄລຍະທີ່ຫົວລ້ຽວຫົວຕໍ່ ທີ່ສໍາຄັນຍິ່ງຢູ່ໃນຂົງເຂດ ໃນຂະນະທີ່ເຈົ້າໜ້າທີ່ຂອງສະຫະລັດຍັງສືບຕໍ່ຮຽກຮ້ອງໃຫ້ຝ່າຍ ປາແລສໄຕນ໌ແລະອິສຣາແອລ ທຳການເຈລະຈາເພື່ອໃຫ້ບັນລຸຂໍ້ຕົກລົງສັນຕິພາບນັ້ນ ກະຊວງການຕ່າງປະເທດຂອງສະຫະລັດກ່າວວ່າ ລັດຖະບານ ຂອງທ່ານ Obama ກໍາລັງສົນທະນາຫາລືຢ່າງຂຸ້ນຂ້ຽວ ກັບສະມາຊິກລັດຖະສະພາຄົນສໍາຄັນໆ ທີ່ໄດ້ໂຈະການ ຊ່ອຍເຫຼືອດັ່ງກ່າວ ລັດຖະບານຂອງປາແລສ ໄຕນ໌ ແມ່ນໄດ້ກາງຕໍ່ອາໄສການຊ່ອຍເຫຼືອ ຂອງຕ່າງປະເທດເພື່ອຊ່ອຍປະ ກອບເປັນງົບປະມານປະຈໍາປີຂອງຕົນນັ້ນ ພວກເຈົ້າໜ້າທີ່ຂອງອົງການຊ່ອຍເຫຼືອລະຫວ່າງປະເທດຂອງສະຫະລັດຫຼືຢູເສດໃຫ້ການ ຢືນຢັນວ່າ ບາງໂຄງການຈະໄດ້ຮັບຜົນກະທົບຈາກການໂຈະການໃຫ້ເງິນຊ່ອຍເຫຼືອຂອງ ສະພາດັ່ງກ່າວ, ແຕ່ວ່າບໍ່ໄດ້ບອກລາຍລະອຽດ ໃດໆໃຫ້ຊາບ ເຈົ້າໜ້າທີ່ປາແລສໄຕນ໌ ປະນາມການເຄື່ອນໄຫວນີ້ວ່າ ເປັນ ການຂັດຕໍ່ການສ້າງສັນຕິພາບໂດຍເວົ້າວ່າ ມັນຈະບໍ່ ສາມາດຂັດຂວາງບໍ່ໃຫ້ພວກເຂົາເຈົ້າຊອກສະແຫວງຫາຊ່ອງທາງເພື່ອເຂົ້າເປັນສະມາຊິກ ຂອງອົງການສະຫະປະຊາຊາດໂດຍເຕັມຂອງປະເທດປາແລສໄຕນ໌ໄດ້ ສະມາຊິກລັດຖະສະພາສະຫະລັດໄດ້ໂຈະການໃຫ້ເງິນຊ່ອຍດັ່ງກ່າວເພື່ອເປັນ ການຕອບໂຕ້ ຕໍ່ການຂໍຮ້ອງຂອງທາງການປາແລສໄຕນ໌ ທີ່ຢາກໃຫ້ສະຫະປະ ຊາຊາດຮັບຮູ້ການເຂົ້າເປັນ ສະມາຊິກຂອງຕົນ ຊຶ່ງໄດ້ຮັບການຄັດຄ້ານຈາກສະຫະລັດແລະອິສຣາແອລ ທີ່ກ່າວວ່າ ການເຈລະຈາກັນໂດຍກົງແມ່ນຊ່ອງທາງດຽວເທົ່ານັ້ນໄປສູ່ສັນຕິພາບໃນພາກຕາເວັນອອກກາງ ໃນເຊົ້າວັນຈັນວານນີ້ທ່ານ Panetta ໄດ້ທຳການໂອ້ລົມສົນທະນາຕ່າງຫາກກັບນາຍົກ ລັດຖະມົນຕີອິສຣາແອລທ່ານ Benjamin Netanyahu ແລະລັດ ຖະມົນຕີປ້ອງກັນປະເທດ ທ່ານ Ehud Barak ທ່ານຍັງໄດ້ພົບກັບປະທານາທິບໍດີຂອງປາແລສໄຕນ໌ທ່ານ Mahmoud Abbas ແລະນາຍົກລັດຖະມົນຕີ ທ່ານ Salam Fayyad ອີກ ທ່ານມີກຳນົດເດີນທາງໄປຍັງ ອີຈິບໃນວັນອັງຄານມື້ນີ້